1Nyowe Paulo, omuheereza wa Ruhanga kandi omukwenda wa Yesu Kristo, ayatumirwe okugumya okwikiriza kw'abantu abaakomerwe Ruhanga n'okubamanyisa amazima g'ediini, 2amazima agasobora kubaleetera obwomeezi obutahwaho, Ruhanga atabiiha, obu yanihiize okuruga kara, 3kandi omukasumi akahikire obu yayolekere omu kigambo kye, Ruhanga anyakutujuna, eki yankwasize kurangirra; 4ninkuhandiikira iwe Tito, omwana wange mali omu kwikiriza itwena oku tukuraatira: Ninkugondeza embabazi n'obusinge ebiruga hali Ruhanga Isiitwe na Kristo Yesu Omujuni waitu. 5Eki nakusigiire Kureete, nkenda ohikirize byona ebitarakozirwe, n'okukoma abakuru omu buli rubuga, nkooku nakuragiire, 6Okome omuntu ataina eki barukumuhyemera, omusaija ayaswire omukazi omu, kandi aina abaana abarukwikiriza. Muntu atarukurangwaho ngeso mbi kandi atali ntahurra. 7Omuroleerezi nkooku ali omukeeto wa Ruhanga, asemeriire kuba ataina eki barukumuhyemera; tasemeriire kwemanyaho muno rundi kubiihirwa bwango. Atali mutamiizi, omunyakiniga, rundi arukururukira ebintu; 8baitu abe w'amakune, engonzi y'oburungi, arukwerema wenka, mwinganiza, ata omutima ha bya Ruhanga, kandi muntu arukwerinda. 9Asemeriire kugumira ha bigambo eby'amazima nkooku yabyegesiibwe, nukwo asobole kusoborra abantu omu nyegesa enungi kandi asingule abarukugihakaniza. 10Haroho abantu baingi entahurra, abarukubaza ebitarumu, engobya, okukira muno ab'omu kitebe ky'abasazirwe. 11Abo basemeriire kuculeezibwa, habwokuba nibajuumika amaka maingi, nibeegesa ebi batasemeriire kwegesa, nukwo beetungire sente. 12Omu hali bo, omurangi waabu nyakabara, akagira ati: “Abakureete obutoosa babiiha ebisuba, nyamaiswa mbi, b'omukoijo kandi bagara.” 13Kandi binu ebi yagambire by'amazima. Nahabweki Abakureete obacoomere n'amaani, nukwo bafooke bagumu omu kwikiriza. 14Baleke kuta omutima ha nganikyo ez'okwehangahanga ez'Abayudaaya, rundi ha nyegesa ez'abantu abarukwanga amazima. 15Hali abasemiire, ebintu byona bisemera; baitu hali abasiisikaire n'abatarukwikiriza, busaho ekisemera; habwokuba emitima yabu yonyini n'ebiteekerezo byabu bikasiisikara. 16Bagamba ngu, bamanyire Ruhanga, baitu omu bikorwa byabu bamwanga. Bali bantu abanugwa, ntahurra, abatasobora kukora akantu koona akarungi.
lug_Latn